text: Sikkerhedsstyrelsen: Hold nallerne fra ulovligt fyrværkeri
  05 november 2015 kl. 17.01
  Ulovligt fyrværkeri bliver mere udbredt. Det vil Sikkerhedsstyrelsen nu sætte en stopper for med ny kampagne.
  Kampagner som "husk sikkerhedsbrillerne" er en fast del af nytårsløjerne. Det er Sikkerhedsstyrelsen, der hvert år kommer med vise ord i forbindelse med springet ind i det nye år. Men ulovligt fyrværkeri er blevet mere udbredt, som da politiet ved en razzia onsdag finder store mængder ulovlige kanonslag i Sønderborg og Gredstedbro.
  Fra midten af december vil Sikkerhedsstyrelsen derfor lave en kampagne, der specifikt oplyser om farligheden ved ulovligt fyrværkeri. Kampagnen skal henvende sig til mænd mellem 15 og 40 år.
  
  